
La Rosa dels Vents 



Editorial 



Reflexions al voltant del "Procés 



?! 



Els col lectius i les persones que realitzem La Rosa dels Vents 
hem cregut oportú realitzar un especial al voltant de la situació 
política que viu el Principat de Catalunya. Per aquest motiu 
hem pensat que seria interessant conèixer l'opinió d'espais i 
individus que es mouen en l'àmbit de l'antiautoritarisme, tant 
del nostre país com d'altres indrets, al voltant d'això que uns 
anomenen "procés". Per això teniu entre les mans aquest 
número especial, gairebé monotemàtic (tot i que parlant 
d'aquest temes s'acaben parlant de molts d'altres), on trobareu 
opinions, crítiques i propostes per avançar en un debat que 
sempre ha estat present en aquesta revista. 

Com totes les lectores sabeu, sempre hem intentat no defugir 
aquest i altres debats, assumint les contradiccions que creen en 




l'anarquisme i espais propers, i intentant fer la nostra modesta 
aportació en la discussió, la crítica i l'autocrítica que tan 
importants són per crear aquest contrapoder popular que 
algunes creiem que és necessari per anar molt més enllà. 

Una de les nostres principals "obsessions" ha estat que 
aquelles que accedeixin a la lectura de La Rosa dels Vents es 
facin partícips de la seva construcció, per tant no dubteu en 
fer nos arribar els vostres escrits, les vostres il lustracions, les 
vostres opinions o reflexions. Entre totes tenim el dret a 
decidir com ha de ser aquesta revista, amb independència per 
decidir ho tot. 

Salut i Rosa 



La Rosa dels Vents 

Publicació de debat llibertari als Països Catalans 



Si vols col laborar amb La Rosa dels Vents, ja sigui distribuint, escribint, traduint, 
anunciant te o fent una subscripció solidària... possa't en contacte amb nosaltres 
a: 

La Rosa dels Vents 
Espai Obert 

Cl Violant d'Hongria, 72 
08014 Sants, BCN 

O via correu electrònic: correu @ larosadels vents.cat 

També pots trobar nos a internet: http://larosadelsvents.cat 

La opinió expressada en els articles ho són de la persona autora en particular i no 
tenen perquè ser compartits pel col lecitiu 

Nacionalisme emancipatori 

Vint anys després de la instauració de l'així anomenat "millor 
dels mons possibles", el del capitalisme, els símptomes de la seva 
decrepitud no deixen d'evidenciar: si el seu sistema polític, la 
democràcia representativa, es troba davant nivells de descrèdit 
popular innegables, la seva maquinària productiva s'alenteix i 
grip des de l'última de les seves crisis. La desaparició en l'àmbit 
social de l'horitzó d'un creixement progressiu que hauria de 
redundar necessàriament en una millora de les condicions 
materials del conjunt de la població és ja un fet constatable que 
ens separa del que, fins a aquestes dates, ha estat el conjunt de les 
aspiracions populars. L'arribada d'aquesta nova era és que la que 
ens imposa, llavors, treballar pel canvi social des de noves claus. 

Durant aquests últims anys també, el discurs nacionalista ha anat 
modificant. D'una banda, la mirada historicista cap realitats 
administratives nacionals anteriors a l'aparició dels moderns 
Estat Nació ha potenciat paradoxalment la reivindicació d'un 
Estat Nació propi com òptim remei a les privacions actuals. 
L'altra, la decadència del regne d'Espanya a l'interior d'una 
Europa devaluada pel desplaçament de l'hegemonia política i 
econòmica en el nou ordre mundial post globalització, ha 
impulsat a les elits locals a variar les seves aliances i accelerar el 
desmembrament espanyol, modelant una proposta nacionalista 
basada en la defensa dels nivells de renda propis i en la 
reivindicació d'un capitalisme local regit en clau d'una eficiència 
que seria garantida per la seva gestió per aquestes elits. 

Davant d'això el vell nacionalisme revolucionari, nascut des de 
les certeses anti imperalistes contemporànies al capitalisme 
desenvolupista de poc ens serveix. La seva oposició des d'un 
discurs classista nacional poc es correspon amb el 
desmembrament social característic de la nostra època i la seva 
irrealitat li fa extremadament dèbil davant la potència del 
nacionalisme historicista i economicista impulsat per les elits 




locals. La reivindicació d'un Estat nació propi des d'instàncies 
que parteixin d'un subjecte nacional i de classe que en tot cas s'ha 
diluït durant les passades dècades de desenvolupisme, ens 
col loca sota els cascos de qui defensen un recanvi en la gestió 
local per garantir l'administració de la seva parcel la del millor 
món possible. 

Per contra, el nou nacionalisme emancipatori creix al costat de la 
lenta construcció de realitats organitzatives en oposició a l'ordre 
capitalista, que avancen des d'un escenari post creixement en les 
seves propostes i en les seves formes a partir de realitats 
humanes i materials tangibles, cisellant des de la seva pràctica 
nous models socials llibertaris de relació. En això, els llaços 
identitaris culturals comuns són factor de reforç en l'horitzó de la 
construcció de renovats llaços comunitaris. I aquesta àrdua tasca 
és en res amiga de les presses i de les maneres d'un calendari 
polític precipitat per les ànsies d'unes elits locals que només 
maquinen blanquejar el taüt del capitalisme. 

Jtxo Estebaranz 

Militant anticapitalista i escriptor editor 

Totes les independències pels Països Catalans 



D'ençà de l'esclat sobiranista que viu el Principat des del 2010 que es parla 
i parla del procés de transició nacional i de com seria una Catalunya 
independent. Poques vegades, però, es debat o es qüestiona quin model 
energètic volem i si volem/podem continuar amb l'actual gaire temps més. 
Tindrem prou energia l'endemà de la independència? Ens arribarà la llum 

0 el gas? Són alguns dels dubtes més estesos. 

Com que Catalunya és un país altament depenent dels combustibles fòssils 

1 nuclears serà difícil aconseguir la independència energètica. Un 75% de 
l'energia primària prové dels combustibles fòssils i un 20% de l'energia 
nuclear (50% si mirem només l'energia elèctrica). I queda claríssim que hi 
ha qui pretén continuar amb aquest status quo energètic sense gaires 
contemplacions ni miraments. Aquest mateix juliol el Consell Assessor per 
a la Transició Nacional de la Generalitat de Catalunya va publicar 
l'informe «l'abastament d'aigua i energia», on es posa de manifest que de 
transició energètica res de res. Hi ha doncs qui pretén continuar cremant 
gas, petroli i urani a tot drap, fins a la sacietat, amb «independència» o 
sense. Continuar alimentant l'actual oligopoli elèctric i d'hidrocarburs. 

Com sempre haurem de ser les classes populars i transformadores d'arreu 
les qui haurem de defensar i lluitar per la sobirania energètica dels pobles. 
I aquesta només és possible en un escenari d'independència real i 
d'autodeterminació dels pobles, ja que és en aquest escenari on recau la 
llibertat i la plena autonomia, i on és possible tallar d'arrel amb tots els 
privilegis de les classes dominants. 

El model energètic actual necessita tan sí com no la figura dels Estats i 
esdevé la cara d'una mateixa moneda. Així doncs els Estats asseguren el 
control i l'aprovisionament dels recursos energètics i minerals de 



l'economia capitalista globalitzada, cada dia més escassos i esgotats, a 
base de guerres, violència i més injustícia. Gestionen el risc intrínsec de 
determinades tecnologies, com la nuclear, que continua jugant el seu 
mateix paper original, el militar i de coacció i sotmetiment social. I també 
asseguren i blinden les inversions de gran capital que sempre requereixen 
les infraestructures d'aquest model energètic centralitzat i autoritari, 
tinguin èxit o no. Per tant, un cop essent conscients d'aquesta crua realitat, 
si no ens qüestionem aquest model energètic difícilment qüestionarem el 
model social del país que hem de construir. 

Per tot això cal desnuclearitzar el futur del Països Catalans, abandonar els 
combustibles fòssils, i construir entre totes la sobirania energètica. 
Canviant el model energètic tenim la possibilitat de canviar el model 
social i productiu del país i deixar enrere la vida precària a la qual ens 
condemna el sistema capitalisme. En una societat basada 100% en les 
energies renovables és molt més fàcil repartir la riquesa i construir 
economia solidària i cooperativa. Un model basat en energies renovables 

descentralitzades i compartides condueix 
al suport mutu, a la racionalitat i al 
respecte pel medi ambient. 

I tant que tenim dret a decidir, i volem 
decidir en tot, ...en l'energia també! 



Xevi Planas i Puigbert 

Membre de la xarxa per la 

sobirania energètica i la CGT 

Girona 

La pàtria de Secundino Delgado, sense capitalisme, ni estat 



Canàries té en comú amb Corea i Bretanya que els considerats pares 
d'aquestes nacions van defensar idees llibertàries. Secundino Delgado 
(1867 1912), considerat pare de la pàtria canària, així es va definir en 
la seva autobiografia [Vacaguaré ... Via Crucis!], deixant ho ben clar 
citant al mateix Bakunin: 

"Abans que nacionalista, sóc llibertari. Mentre em quedi alè, 
bregaré per l'autonomia dels pobles i dels individus costi el que 
costi. (...) Tot per i per a la llibertat dels pobles i dels homes. Com 
Bakunin, que al mateix temps que predicava la gran revolució 
política econòmica social, no abandonava les regions conquistades i 

sotmeses a potències estranyes ". 

Confés lector impenitent d'autors anarquistes, fins i tot va ser, en la 
madrilenya Càrcel Modelo, company de cel la de Vallina l'amic de 
Salvochea, que va intercedir per la seva situació il legal, donant la a 
conèixer a tot arreu, va publicar contes a "La Revista Blanca" i en els 
anys de la II República, "En Marcha", el portaveu cenetista illenc, 
seguia publicant també articles seus quan ja feia vint anys de la seva 
mort... havia conegut l'anarquisme en els seus anys juvenils a Florida 
(EUA), entre els obrers cubans dedicats a les labors del tabac amb els 
quals treballa, amb els quals es vincula en lluites obreres i participa 
del diari El Esclavo. 

Com succeeix amb Masson a Bretanya i amb Kim JWA jin a Corea, 
des de posicions de la dreta i de l'esquerra autoritària, el pensament de 
Secundino Delgado és mutilat, separant precisament de la seva marca 
llibertària. Així, recentment, en un habitatge en la qual va residir al 
municipi d'Arafo, es va inaugurar una Casa Museu dedicada a la seva 
figura on se li presenta com un "nacionalista" i on queda com 
anecdòtic i ridículament intranscendent el seu biaix llibertari. En la 
referida inauguració fins i tot va estar present el mateix president del 
Govern de Canàries, Paulino Rivero, i diversos càrrecs públics, 
autonòmics, insulars i municipals de la dreta nacionalista, així com 
persones pertanyents a col lectius nacionalistes i independentistes 
partidaris de la continuïtat de l'actual ordre social capitalista. 



No és Secundino Delgado l'únic punt de trobada entre 
independentisme i anarquisme a Canàries. En els anys de la II 
República es manifesta, també dins del cenetisme, posicions que 
utilitzen el terme independència en el seu discurs revolucionari. 
Posicions que són rebudes amb natural preocupació en articles de la 
premsa burgesa. També Manuel Pérez, un dels secretaris generals de la 
CNT a Canàries durant aquesta època, escrivia els seus articles 
delimitant clarament a les Canàries d'Espanya i reconeixent el caràcter 
colonial de les illes. 

Després de la mort de Franco, no són escassos els militants del 
MPAIAC que s'identifiquen amb l'anarquisme. Un d'ells, Miguel 
Pardo, "Miguelón", tràgicament mort, quan es trobava ja allunyat de 
les activitats armades, en coherència amb els seus plantejaments 
revolucionaris, també va impulsar la defensa ecologista sent un dels 
pioners d'aquest moviment en Canàries , propiciant experiències de 
vida comunitària, amb la presència de vida autosuficient i agricultura 
ecològica. 

En aquesta època, la irrupció del component nacional, que arrela 
particularment entre les classes populars, no va ser tampoc aliè a la 
mateixa CNT. En el seu sí, es van realitzar debats sobre aquest tema, 
les conclusions van ser publicades a la revista "Bicicleta" vora l'any 
1980. Des d'un obvi rebuig a les autonomies d'Estat, que es 
començava a configurar, a la proclamació del dret a l'autonomia i 
independència de tots els pobles i la federació llibertària que neix de 
l'autoorganització i l'autogestió: 

"...Dret a la independència i autonomia dels pobles [que] ha de 
quedar inclòs dins del procés de la lluita de classes i la consecució 
de l'emancipació de la classe treballadora en el seu conjunt. Perquè 
per a nosaltres no hi ha alliberament de l'opressió de l'Estat central, 
si no hi ha emancipació dels treballadors mitjançant la destrucció de 
qualsevol Estat ni existeix alliberament dels pobles sense 
emancipació dels treballadors i destrucció del capitalisme ". 

És en la dècada dels vuitanta del passat segle quan el nacional és 
assumit específicament com un manifest àmbit de lluita dins d'el que 
és llibertari. I ho és, paral lel al progressiu debilitament de 
l'anarcosindicalisme, des de l'àrea dels col lectius autònoms que 
sorgeixen en diversos punts de la geografia canària, amb les seves 
publicacions i altres activitats. El pioner en això i el més conegut, va 
ser el COA, de Les Palmes de Gran Canària, que intervé des de 
l'antimilitarisme i aglutina a la seva seu, La Casa Verda, a la joventut 
radicalitzada i combativa, i les accions també s'estenen a tota l'illa. El 
COA, al costat de persones d'altres col lectius, va fer possible que 
deixés de desenvolupar se la colonialista celebració del dia de la 
militarment obligada "incorporació de l'illa a la corona de Castella", 
però innombrables van ser les seves activitats i accions que li van fer 
immensament conegut. Altres col lectius com Arabisen desgajado del 
COA, i participant de les Xerrades Internacionals 
Anarcoindependentistes a 1990 , El Baifo, Crit de Protesta, etc, van 
realitzar tasques d'acord amb la necessària intervenció llibertària a 
l'alliberament nacional. 

Bàsicament són textos d'aquests col lectius que actuen en les dècades 
dels 80 i 90 del segle XX, els que integren els articles que conformen 
el conegut com "Libro Negro" pel color de les seves tapes [en realitat, 
"Canarias: independència y autogestión" és el seu títol], després d'una 
àrdua tasca de rastreig i recuperació, que van ser donant com a resultat 
graduals reedicions, sempre de factura artesanal, on s'incorporaven 
nous. El mateix col lectiu va realitzar una tasca de debat i 
aprofundiment teòric, abocaments en documents interns i 
comunicació digital, que a penes va tenir transcendència, excepte 
l'organització d'alguna xerrada en algun centre social, a més de 
l'edició d'un únic número d'una publicació contrainformativa, sota la 

capçalera de Imobad. 

2012 va ser l'any en què es va celebrar a l'Espai Social La Casa, de 
l'Orotava (Tenerife), les jornades "Independència y autogestión a 
Canarias: encuentros y desencuentros", on van participar com a 
ponents companys catalans de Catarco i de Negres Tempestes, a més 
de gent del país. Aquestes concorregudes jornades van suposar la 
trobada de persones identificades amb el anarcoindependentisme i 
altres de l'àmbit de l'esquerra, desitjoses totes de conèixer i debatre en 
primera persona sobre aquests plantejaments. L'esquerra, 
particularment a Tenerife, ha tingut un particular procés de 
confluència a partir de diferents lluites, encara que principalment en la 
defensa del territori, les dinàmiques donen explicació a la confluència 
de col lectius i organitzacions que s'involucren en l'organització i 
suport de les referides jornades, on ja s'havien llimat diferències i 
resolt molts problemes que impedien la comunicació i el debat. 

D'uns anys cap aquí, i això a partir que determinats negocis de grans 
empresaris amb institucions són objecte d'atenció per part de la 
Fiscalia Anticorrupció, la més reaccionària dreta, de rivets feixistes, i 
el seu portaveu, el diari El Dia, van fer un inesperat gir de 
l'espanyolisme al sobiranisme. La creació d'un corrent independentista 
dins de Coalició Canària partit que fa dècades que ostenta en el poder 
de l'Arxipèlag, co governant amb el PP o, ara, amb el PSOE, i la més 
recent plantada de Paulino Rivero davant del Govern d'Espanya per 
les prospeccions petrolieres autoritzades a la multinacional Repsol, 
dibuixen un panorama actual d'aparent enfrontament, que és motiu de 
preocupació per part de l'aparell d'Estat, que entreveu perills de deriva 
cap a l'independentisme, més ficticis que reals. Unes classes 
dominants tradicionalment subalternes dels designis forans, sí que 

observen possibilitats de negoci de la mà de l'Imperi Ianqui, entestat a 
exhaurir les riqueses del continent africà i per al que compta amb 
l'Arxipèlag com a plataforma logística, i que no faria obvis fàstics a 
participar també del negoci petrolier i gasístic que s'albira al mar 
proper a l'Arxipèlag, encara que d'acord amb la legislació marítima 
internacional serien aigües sota sobirania del regne del Marroc, en ser 
Canàries un arxipèlag d'un Estat i no un Estat arxipielògic, el que 
dóna explicació a l'increment de la militarització de les illes., a això 
sumem una situació social força desesperant per a la gent de baix, 
amb elevadíssimes taxes de pobresa que afecta un terç de la població, 
amb un alt índex d'atur (no arriba ni a un terç de la població total la 
que està emprada, tot i que s'aporta més a la Seguretat Social del que 
es rep), precarietat laboral generalitzada, baixos sous molt per sota 
dels que tenen els treballadors de la metròpoli , àmplia desprotecció 
social a la població sense recursos, desatenció dels serveis públics 
essencials, com sanitat i educació, etc 

Generalitzar el coneixement de la situació que afecta la gent de sota, 
facilitant la seva autoorganització per enfrontar s'hi, criticar les 
actuacions culturals i educatives portades a efecte per les institucions 
de les Illes, on es furta el coneixement de la realitat (històrica, 
cultural, econòmica...) de l'Arxipèlag, o la manipula, advocar per 
estendre la resistència a les retallades i la pèrdua de drets de tota 
mena, al mateix temps que desemmascarar el nacionalisme, tant 
espanyol com canari, que pretén perpetuar l'explotació, la injustícia i 



la dominació sobre les persones a les Illes, es tornen tasques tant 
necessàries com urgents. Això sense menysprear el flanc 
antirrepressiu, ja que àmbits de l'activisme social, marcats per 
l'autonomia, estan sent objecte de criminalització i persecució (fins i 
tot presentant los com aliats del nacionalisme burgès en aquesta 
representació d'enfrontament del Govern de Canàries amb el 
d'Espanya, assenyalant com "els cadells violents de Coalició 
Canària"). 

Actualment no hi ha un col lectiu estable anarcoindependentista a 
Canàries. Sí que activistes socials se senten identificats amb una 
proposta d'alliberament nacional anticapitalista i antiestatal, al mateix 
temps que antipatriarcal i ecologista radical, d'acord amb els flancs 
d'actuació en els quals s'intervé, quedant el nacional com un eix 
transversal. Alguns dels seus activistes tenen intenció de preparar una 
nova trobada de debat com el de 2012, alhora que en els àmbits en 
què es pot es rega el coneixement d'aquest Secundino Delgado que es 
reclamava llibertari. Aquest Secundino que, obligat emigrant, quan 
treballava com ferrer a l'Havana, va ser acomiadat perquè el pujavant 
que usava com a eina tenia una inscripció ben clara: "Morin els 
burgesos, visca l'anarquia". 

Josema Gonzàlez 

Militant llibertari Illes Canàries 

El moviment anarquista davant del procés 
d'alliberament del poble català 



Des de fa algun temps a Catalunya des de diferents 
sindicats, col lectius, associacions i persones 
d'ideologia anarquista, es proposen reunions per 
parlar i posar en comú diferents qüestions sobre el 
procés d'Alliberament del poble Català, a causa dels 
canvis que s'aveïnen en el panorama polític, social i 
econòmic, i saber com a anarquistes quin és la seva 
perspectiva. Per a això s'ha fet un acostament a la 
realitat anarquista a Catalunya des de ICEA. Tenint 
en compte el panorama actual dels diferents 
col lectius i persones del moviment anarquista català 
(CNT, CSOs, Ateneus, distribuïdores, etc). Des 
d'ICEA estem pel camí d'unificar els diferents 
col lectius anarquistes com alguna cosa positiu, 
hauríem d'haver previst la situació actual i, haver 
començat abans aquest procés, la qual cosa ens 
hagués portat a gaudir actualment d'una eina amb la 
qual donar resposta a les diferents problemàtiques 
socials d'una manera més eficaç. 

En el procés d'alliberament del poble català que s'ha 
obert fa anys, no tots els anarquistes s'han comportat 
d'aquesta manera i, per sort, crec que l'anarquisme, 
com a moviment, ha començat a organitzar se amb la 
mirada posada en el lloc que li correspon en aquest 
poble. En un moment adequat, al meu entendre, ja 
que ens trobem en un moment històric molt 
important, i perquè l'anarquisme havia de tenir molt a 
dir a l'hora de proposar un model social, econòmic i 



polític per Catalunya, més encara en aquests temps en 
els quals cada vegada es veu més clara la necessitat 
de tornar a la realitat propera i a l'autogestió. 

El repte principal seria ajuntar nos, organitzar nos i 
fer veure i sentir tot això a les individualitats reals 
que ens envolten, a la societat... I tenir una proposta 
clara i oberta per a Catalunya, creada des de la nostra 
realitat i connectada a les altres realitats que s'han 
consolidat al nostre al voltant CIC, PAH, CUP, etc. de 
manera que la gent pogués comprendre la, fer la seva 
i complementar la amb el que ja s'ha fet en el procés 
d'alliberament català. 

Això implica un notable esforç tant individual com 
col lectiu d'anàlisi política, com també d'audàcia i de 
clarificació i constància i desenvolupament ideològic 
més enllà dels dogmatismes i llocs comuns tan 
estesos en els ambients anarquistes. A això caldria 
sumar la necessitat de ser capaces d'incidir 

socialment, d'il lusionar, oferint se humilment com 
un referent tant ètic com a organitzatiu i generador 
d'experiències concretes. L'esforç ètic és molt 
important, tan per desenvolupar aquesta part 
fonamental de la política com és l'exemple, com per 
tractar de no caure en molts dels mals i vicis 
(manipulació, autoritarisme, utilitarisme, relativisme, 
populisme, demagògia, doble moral, etc.) que 
arrossega això que es denomina Esquerra. 

Haurem de començar veient quin és el moment actual 
del moviment anarquista, les seves idees i pràctiques 
a Catalunya, veure també com s'enfoca l'esdevenir del 
procés d'alliberament del poble català, en aquests 
moments i després del procés, per així saber el paper 
que hem de jugar en els propers temps, sent per això 
necessari saber els principals problemes i/o 
contradiccions que hi ha en el moviment anarquista i 
quines crítiques o autocrítiques es poden realitzar. 

La pràctica anarquista ha de treballar, incidint en la 
lluita dins del procés d'alliberament del poble català, 
sumant se als nous moviments que s'estan formant o 
aquells que ja porten bastant temps , per deixar en ells 
el seu segell organitzatiu i guiar los a formes 
organitzatives el més horitzontals i autogestionàries 
possibles. S'ha d'aprofitar l'actual influx 
antiparlamentari i anticapitalista (CIC, PAH, 15M...) 
per donar li un enfocament llibertari que mostri, al 
seu torn, una capacitat real d'incidir en la social 
actual. 

Avui dia un problema és, a part del descrèdit que 
sofreixen les idees anarquistes a nivell social, l'aposta 
i les esperances generades per les vies parlamentàries 
en un gran sector de la societat, i en els moviments 
socials catalans d'esquerres i independentistes (CUP, 
ERC, Guanyem...). Aquest fet contribueix a una 
desmobilització a peu de carrer i a la delegació en 
tercers de les responsabilitats polítiques que ens 
corresponen com a éssers humans, alguna cosa 
semblat al que va passar després del setge al 
parlament, després de les protestes del 15M, on la 
canalització de les individualitats descontentes, s'han 

desmobilitzat, ja sigui votant a la CUP o Podem més 
recentment. 

No obstant això, també és necessari esmentar alguns 
problemes presents en l'espai anarquista que 
mereixen ser tinguts en compte: 

•El fetitxe ideològic que converteix de vegades al 
llibertari en un estàndard propagandístic o fins i tot en 
una mercaderia a la qual es dota d'un contingut 
pràctic més aviat escàs i superficial. 

•Un voluntarisme afligit sovint per falta de serietat i 
responsabilitat, com a substitutiu de la voluntat que 
ha de ser força viva i profunda, organitzada i 
compromesa. 

•L'espontaneïtat i l'afinitat són dos components 
importants, que doten de vitalitat a les pràctiques 
llibertàries, encara que la seva contrapartida és sovint 
la falta de continuïtat i una precarietat o feblesa 
organitzativa estructural, moltes vegades lligada als 
ritmes o circumstàncies personals. 

•A la presència d'una certa nostàlgia paralitzant cap a 
un passat idealitzat, sj afegeix una certa falta de debat 
i aprofundiment ideològics, que són substituïts, en no 
poques ocasions, per l'activisme repetitiu i més o 
menys desorientat, les crides a una unitat abstracta, 
l'autocomplaença, la supèrbia o el dogmatisme. 

•La feble transmissió d'experiències militants i de 
contacte intergeneracional directa (més enllà de les 
lectures o de les mediacions dels estudiosos), que 

sense furtar la necessària experimentació, atorgui 
referències vitals i crítiques respecte a pràctiques 
passades. Aquesta manca llastra un esdevenir en el 
qual els referents són escassos i de vegades una 
miqueta limitats o repetitius. 

Està clar que a Catalunya, els anarquistes som 
minoria i estem difuminats, això ningú ho dubta ja 
que els qui fan en un nivell o un altre el sentir 
anarquista són més dels quals es visualitza, a més 
aquest estar en tots els costats, encara que de vegades 
ho silenciem, ens dóna l'oportunitat d'influir en 
nombrosos espais, com últimament es dóna amb la 
CIC, antiMAT, 15M, PAH... dins de l'àmbit 
geogràfic català. I és aquí on els anarquistes hem de 
fer una lectura de les preocupacions i necessitats d'els 
qui ens envolten i de mostrar, amb humilitat, que la 
resposta pot estar en l'autogestió, l'auto organització i 
el suport mutu. 

No és fàcil de delimitar un mapa de les pràctiques i 
idees llibertàries en l'actualitat, i que, per la seva 



pròpia idiosincràsia, el moviment anarquista és plural, 
dinàmic i per què no dir ho contradictori en el seu 
interior. Hi ha col lectius estables en diferents sectors 
(sindicalisme, debat, distribució alternativa, 
contrainformació, etc.) i moltes altres experiències 
que sorgeixen i desapareixen de forma més o menys 
fugaç i continuada, a més de les persones que, sentint 
se llibertàries, participen a títol individual en diferents 
lluites socials. Per això, en primer lloc, cal buscar els 
mitjans que permetin superar l'atomització i 
aconseguir la unió de les diferents tendències en 
projectes i objectius sòlids de canvi social. Existeix 
un nombre considerable de sindicats, col lectius, 
associacions, individualitats anarquistes a Catalunya, 
però en estar disperses i desorganitzades necessiten 
ser activades mitjançant projectes comuns, i això 
s'aconsegueix creant xarxes de col laboració i 
organitzacions que, dins de l'heterogeneïtat, serveixin 
per unir i consolidar. Aquestes xarxes han de valer 
també per ser traslladades als diferents àmbits del 
moviment, creant projectes comuns en els quals es 
comparteixin recursos i que estiguin supeditats a una 

organització major (vegeu distribuïdores alternatives, 
ràdios lliures, assemblees "anti desarrollistes", etc. 
englobades al seu torn en un moviment llibertari 
cohesionat). 

Quan a l'anarquisme català en concret, es pot dir que 
s'estan donant dues postures destacables: d'una banda, 
els defensors per així dir ho d'un anarquisme més 
espanyolista i, a la contra, els anarquistes que en un 
intent de separar se d'aquest espanyolisme han caigut 
en un seguidisme a l'esquerra catalana (CUP, ERC, 
Guanyem, etc), amb un caràcter més autònom però 
també difús. Als/les primers podria retreure se'ls una 
gran falta de sensibilitat amb la realitat política i 
cultural catalana. Generalment associats a aquesta 
tendència es donen els problemes de no adaptar una 
pràctica política a una realitat territorial concreta i a la 
seva idiosincràsia característica, i, al seu torn, passar 
per alt la complexitat i peculiaritat cultural d'un 
territori i les seves gents. Això porta a decantar se per 
una identitat nacional centrípeta i discriminatòria, la 
d'Espanya, que es fonamenta en el que es fonamenta 
encara que alguns no ho vulguin veure. Respecte 
als/les segons, com dèiem, aquest seguidisme, és anar 
a la saga d'un moviment que té major visibilitat i 
força a Catalunya, pot fer perdre una perspectiva 
anarquista pròpia en substituir la per la simpatia cap a 



aquest moviment. Sempre serà necessari ser 
crítics/ques amb el procés polític català, i manegar de 
manera responsable idees com nació, independència, 
poble i uns altres, si no volem omplir nos la boca amb 
coses a mig reflexionar i que ens facin anar a la 
deriva per falta de plantejaments propis. Finalment, 
comentar que també existeix un marge entre una 
postura i una altra, però en menor magnitud. 

Encara que els anarquistes semblem desapareguts de 
les pàgines de la història oficial de Catalunya, avui 
dia estan metòdicament popularitzats conceptes que 
ens pertanyen (assemblearisme, suport mutu, 
autogestió, acció directa...) fins i tot entre gent que es 
mou en altres corrents ideològics (CUP, Podem, 
Guanyem, etc), i existeixen pràctiques absolutament 
arrelades en la tradició català (sobretot a la Catalunya 
més rural i pre parlamentària) que són compatibles 
amb els models que preconitzem els anarquistes. 

Sense apostar per un altre Estat tan artificial com tots 
els existents, des d'ICEA creiem que conformar una 
xarxa lliure i sense Estat entre el poble català és, no 
solament factible, sinó l'ocasió de crear una mica més 
real, natural i just dins del procés d'alliberament que 
s'està donant a Catalunya, una utopia que veiem 
possible. 

Des de l'espai català hi ha una sèrie de crítiques 
habituals al moviment anarquista sobre una certa falta 
de comprensió de la complexitat polític cultural de 
Catalunya i una actitud refractària cap al nacionalisme 
espanyol i autoritari de vegades no massa 
argumentada. En qualsevol cas, diversos d'aquests 
aspectes s'han anat superant i corregint amb el temps i 
algunes qüestions de base (com la llengua) semblen 
haver se naturalitzat de manera més generalitzada 
amb la incorporació de nous militants, que parlen 
català i són catalans en els nostres espais de 
l'anarquisme. 

Catalunya sempre ha estat bastant poc inclinada a les 
idees anarquistes, l'antiga reivindicació amb orígens 
burgesos de la independència, ha fet que la lluita del 
poble català hagi estat dirigida majoritàriament cap a 
aquesta causa. L'adoctrinament catòlic dels catalans 
des de fa temps l'ha fet un poble conservador i 
racista, a vegades. L'anarquisme sempre ha estat vist a 
Catalunya com una idea externa a la idiosincràsia 




catalana. La CNT que ha estat l'organització més 
important de l'anarquisme a l'Estat espanyol, per ser 
la majoritària en afiliació, com per ser de les més 
combatives durant la Guerra Civil espanyola, sempre 
ha estat tapada pels nacionalistes perquè no es veiés 
la realitat en els diferents fronts de guerra catalans, on 
els anarquistes eren l'avantguarda contra el feixisme. 
Es pot ser català i anarquista, no hi ha cap problema, 
els sentiments humans d'amor cap a una terra, una 
llengua o una cultura, no lleven perquè un pugui ser 
anarquista o no. El nacionalisme burgès de CIU i 
ERC durant els anys trenta sempre va ratllar als 
anarquistes de espanyols, devoradors del clergat. 
Potser alguns exemples com Quico Sabater, Pi i 
Margall, Ramon Vila Caracremada,etc. haurien de 
fer los repensar la història de Catalunya. 

ICEA Institut de Ciències Econòmiques i de 
l'Autogestió Agost 2014 
http.V/iceautogestion. org/ 

Deconstruint el procés 

Existeixen opinions diferents sobre on situar 
l'inici d'allò denominant "procés". Sense voler 
menysprear a totes aquelles que portem defensant 
aquesta opció política des de fa molts anys, 
permeteu me retrocedir un xic fins uns deu anys 
enrere. La Generalitat de Catalunya obrí uns 
fòrums virtuals on "debatre" la reforma de 
l'Estatut. La petició més repetida seria la de la 
legalització de la marihuana i els principals debats 
censurats eren els que giraven entorn a aquest 
tema i els de la repressió exercida pels Mossos 
d'Esquadra. L'articulat va passar per diferents 
sedassos polítics i judicials que portarien a parlar 
a Montilla d'una creixent desafecció vers 
"Espanya". Les reformes dels estatuts arribarien 
també a altres comunitats autònomes i en les més 
properes (valenciana, l'aragonesa o la balear) 
s'omplirien de mesures que pretenien distanciar 
qualsevol possibilitat de complicitat, ni tant sols a 
nivell lingüístic o cultural entre aquestes. 
Arribarien les consultes sobre la independència 
celebrades a 554 municipis, una iniciativa nascuda 
d'una base social heterogènia, mostra d'això n'és 
l'àmplia varietat de models de pregunta que es 
varen fer. Arribarien massives manifestacions pel 
centre de la ciutat de Barcelona. En la primera 
manifestació, la del lOj 2011, José Montilla va 
haver de fugir pels insults i algun intent d'agressió 
que va patir, i en la de 1*1 1 setembre 2012, CyU 

intentava condicionar la seva participació a 
suavitzar el discurs independentista d'aquesta. 
Aparegueren forces polítiques (Reagrupament o 
SI) fruit del descontent d'aquells que es sentien 
independentistes, sense oblidar l'entrada 
disruptora de les CUP en el Parlament. La crisi i 
les retallades en els serveis bàsics, nodriren el 
moviment dels Indignats, i per poc no van 
incloure la defensa de l'alliberament nacional (no 
recollit en els seus punts bàsics per un bloqueig 
del consens d'algunes persones de sentir 
espanyolista). CyU, creient se liderar el procés, va 
intentar aprofitar ne la tirada convocant unes 
eleccions anticipades que li feren perdre un gran 
nombre d'escons. Les propostes polítiques 
ciutadanes, com les consultes, les manifestacions 
o per últim la Via Catalana lis 2013, han portat 
de corcoll a les forces polítiques tradicionals que 
no han sabut entomar aquest moviment social. 

A dia d'avui, i amb unes futuribles eleccions 
anticipades amb un presumpte caire plebiscitari de 
cara a la primavera del 2015, el panorama polític 
parlamentari no deixa marge a l'esperança i caldrà 
que sigui la gent qui surti de nou al carrer a 
marcar el full de ruta. M'agradaria no oblidar me 
de parlar de qui planteja que cal priori tzar la 
creació d'un nou estat i que un cop el tinguem ja 
decidirem de quin format. £ Pretenen fer nos 

oblidar que la constitució d'un estat en si 
mateix ja suposa l'acceptació de la creació 
d'unes estructures qüestionables? 
L'aparició d'un estat necessita de la 
creació d'uns marcs legislatiu, executiu i 
judicial que el regirien i que ja alguns 
s'esforcen a construir lo a imatge i 
semblança d'altres existents. Quin model 
d'estat volen copiar? En tenim algun 
d'exemplar? El francès, l'espanyol, 
l'andorrà, l'estado unidenc? 

Aprofitaria doncs per proposar que en els 
futurs moviments ciutadans plantegem 
oblidar nos del marc quatre provincial del 
Principat i no condemnem a l'ostracisme 
el resta de territoris dels Països Catalans, 
que no es faci una aposta per la creació 
d'un estat si no per la desaparició 
d'aquestos i apostant la confederació de 
pobles lliures, que el procés no s'oblidi 
d'aquelles que dia darrera dia passen 
dificultats per sobreviure i ens dirigim cap 
a una societat on puguem autogestionar 
les nostres vides, deixant al marge el 
capitalisme, el patriarcat, el bel licisme i 
altres formes de repressió. Hem de 
construir una societat nova sense 
desigualtats i per la llibertat dels pobles. 



Oriol Rigola 

L'argument del més petit 

Aquest 11 de Setembre pren un caire especial, en primer lloc, 
perquè es compleixen 300 anys de la caiguda de Barcelona i en 
segon lloc perquè és aquest l'any en que gran part de la 
ciutadania de Catalunya espera poder votar, en un referèndum, la 
independència de Catalunya. 

En aquest sentit, l'anomenat Procés sobiranista presenta una 
clara oportunitat per un conjunt que si més no, no és homogeni, 
però que presenta un seguit de característiques semblants. 
Aglutinadors com la llengua o la cultura catalana i la defensa de 
les mateixes conformen un eix molt potent que ha posat a un 
munt de gent, que històricament no ho havia estat, sota la 
mateixa bandera. 

D'altre banda i no menys important, estem vivint un moment 
històric que mai abans s'havia donat: l'antic sistema feudal, avui 
maquillat en el que ells anomenen economia de mercat fa aigües 
per tot arreu. Els forats, que la casta dirigent i corrupte ha fet en 
el seu propi vaixell, que per cert tan bé els funcionava, els deixa 
dia rere dia en evidència a mesura que es destapa el que molts ja 
sabíem que era la seva primera ocupació: el saqueig escandalós 
de diner públic. El poble ras, normalment apàtic i d'alguna 
manera feliç amb les engrunes sobrants del gran festí, comença a 
moure's quan el que va caient de la taula no sembla suficient. 

Tots aquests factors estan essent un revulsiu per un teixit social 
que comença a moure's. No paren d'aparèixer nous colors 
polítics, sobretot a la banda esquerra i que contribueixen encara 
més a la fragmentació d'aquesta. Opcions, que per molts, poden 
semblar d'allò més radicals, basades en el populisme més ranci i 



que no deixen de continuar legitimant el sistema tal i com avui 
el coneixem. 

El moviment llibertari ha de prendre's aquesta situació com una 
oportunitat, segurament la millor que ha viscut en els últims 
anys, per tal de poder escampar les seves idees i sumar voluntats 
en la lluita per l'alliberament nacional i social. 

Moltes vegades, hom es troba en la situació de que la gent 
pregunta, com és possible que una persona llibertaria, estigui a 
favor de la independència d'un territori. Sembla, pràcticament 
segur, que estiguis parlant d'aixecar una frontera, un mur de 
separació amb la resta. Res més enllà de la realitat. Per això, 
moltes vegades, quan toca explicar ho, fem servir, l'argument 
del més petit. 

El moviment llibertari sempre ha estat un ferm defensor dels 
models l'auto gestió. El fet d'organitzar se en petits grups 
d'interès, més o menys homogenis i especialitzats, ha permès 
dur a terme tota mena d'iniciatives que d'altre manera no 
haurien estat possibles. És una tendència natural de les persones 
a envoltar se dels seus semblants per assolir aquelles fites o 
reptes que es van presentant. Sembla clar per a tothom, que una 
bona manera de fer coses pel barri on vius, és a través de 
l'associació de veïns del barri. Les persones de l'associació, 
podran tenir idees diferents, però totes tenen en comú que són 
del barri i que volen fer coses pel barri. 

En aquest sentit, passa el mateix, evidentment a un altre escala 

més macro, amb la independència de Catalunya. Per què vol un 
llibertari una Catalunya independent? Al nostre punt de veure, 
no és pas per aixecar fronteres i conseqüentment per crear una 
separació amb la resta de persones que ens envoltin. La 
justificació seria, que és per agrupar gent amb uns objectius, 
encara que genèrics, com la defensa de la llengua i la cultura 
catalanes, sota un mateix bloc. Un cop aconseguit l'alliberament 
nacional, podrem dedicar nos a l'alliberament social, en un 
entorn més micro, on la nostra capacitat d'influència serà major 



perquè sembla clar, que com més petit i més especialitzat, les 
possibilitats d'èxit sempre són millors. 

Llibertàries de Badalona 



La cançó del Xirivit 
Ai, ai, ai xirivit! 
Madurs a la paella, 
Ai, ai, ai xirivit! 
En Prim serà fregit. 

l a Cristina, Prim, Narvàez 
i tots los moderats 
dintre de la paella 
purgaran sos pecats 
(Ai, ai, etc.) 

2 a Mori l'aristocràcia, 
prou mal nos ha fet ja, 
lo poble vol ser amo, 
Viva Déu que ho serà! 
(Ai, ai, etc.) 

3 a Ja que exposem les vides 
per tenir llibertat, 
los nostres vots que valguin 
,per fer los diputats. 



(Ai, ai, etc.) 

4 a Mai més vulguin los pobres 
pagar contribucions, 
que els rics les paguin totes 
amb sos robats milions. 
(Ai, ai, etc.) 

5 a Tampoc volem que hi hagi 

centenars d'empleats, 

molt de temps per mantenir los 

hem anat despullats. 

(Ai, ai, etc.) 

6 a Es la salut del poble, 
nostra suprema llei, 
aquell que la quebranti 
li llevarem la pell. 
(Ai, ai, etc.) 

T Molta sang ha de córrer 
dels pillos moderats, 



també la des trapelles 
que els vulguin imitar. 
(Ai, ai, etc.) 

8 a Amanim les paelles 
que prompte han de servir, 
i amarrem forces murris 
dels que s'han de fregir. 
(Ai, ai, etc.) 

Anònim, 1843. 

Sobirania popular 

Quan escrivim aquestes línies, a l'altre costat de la Mediterrània 
centenars de bombes cauen sobre Palestina. És difícil d'empassar 
el procés pel qual un poble justifica les seues estructures d'Estat 
per exterminar ne un altre. Mentrestant els Estats occidentals 
callen, ofegats per la seua pròpia culpa en un holocaust jueu que 
ja fa molts anys que paga el poble palestí. El País Valencià però, 
a l'extrem occidental d'aquesta mar, observa expectant un procés 
molt més proper i irrellevant: l'anomenat procés sobiranista de 
Catalunya. 

Des de l'Assemblea de Nules entenem aquest procés com la 
culminació d'una reivindicació històrica del poble de Catalunya, 
que ha reeixit precisament en un context de descontent social. I 
si ha sigut així no és perquè no existís amb anterioritat una 
identitat col lectiva que el definís com a poble, sinó perquè un 
conjunt de factors l'han impulsat. Es innegable que existeix un 
moviment de base que ha anat agafant força. Des de cada vila, 
des de cada barri, aquest conflicte menyspreat pel 
parlamentarisme burgès ha eixit als carrers i ha configurat com a 
punt de trobada l'Assemblea Nacional Catalana, un ens que 
esgrimeix la seua transversalitat com a tret característic 
d'arrelament del procés. Però cal recordar que qualsevol 
iniciativa que parteix d'aquesta base implica la neutralització 
artificial de les reivindicacions de classe, pròpies de tot procés 
col lectiu. Ens dona la impressió que la falta de concreció del 
model social no és gens casual. Els poders fàctics tenen molt clar 
el model de país que volen, i una part important de les bases 
d'aquest moviment transversal balla al so que marquen els 
mitjans de comunicació burgesos. Això implica, per exemple, 
que un pas enrere del govern de Catalunya podria ser assimilat 
per eixa part de la població. Potser hauríem de configurar com a 
moviment obrer català la nostra pròpia agenda al marge del 
procés consultiu, començant a construir des d'ara mateix la 
sobirania popular des de molt més enllà del Sénia. 

Per altra banda, si mirem endavant, la hipotètica culminació del 

procés tal i com està plantejat seria la constitució d'una república 
burgesa en la qual la classe treballadora ho tindria tot per 
guanyar. No veiem clar que hagen de guanyar aquest procés els 
mateixos de sempre, els que ens han tancat a la presó i ens han 
torturat, els que ignoren i oculten sistemàticament les lluites 
revolucionàries per les que ha sigut conegut arreu del món el 
poble català. I de claredat no ens falta en canvi per a veure la 
repressió al moviment obrer com una eina que, mostrada al 
context internacional, seria l'evidència d'un Estat català viable i 
sostenible en el marc de l'Europa del capital. Un país amb les 
mateixes estructures d'Estat que deixen caure centenars de 
bombes sobre Palestina. 

Pel que a nosaltres ens afecta, al País Valencià aquest procés 
podria polaritzar encara més les posicions al voltant de la qüestió 
nacional. Mentre alguns miren amb expectació i incredulitat el 
procés recordem que els mitjans burgesos no ens el mostren 
com a viable, al contrari que a Catalunya , altres augmenten la 
seua animadversió contra la nostra cultura, intentant per damunt 
de tot silenciar el que ens uneix. Fins ara al País Valencià 
l'anticatalanisme ha estat utilitzat per la dreta com un esquer 
polític contra el moviment obrer, i la seua radicalització el faria 
més ferotge ací que a qualsevol altre indret. Potser siga un 
problema afegit que faça renàixer indefinidament els obscurs 
anys de la Batalla de València, o potser siga l'espurna definitiva 
que necessitem per superar aquest entrebanc que ja dura massa 
en el nostre propi procés d'apoderament popular. El temps ens ho 
dirà. Resta a les nostres mans aprofitar lo per fer realitat o no el 
món que portem als nostres cors. 

Assemblea de Nules (@nulesrebel) 

Escepticisme però no passivitat 



No creiem que l'actual procés que està portant a terme una bona 
part de la ciutadania de Catalunya acabi desembocant en una 
ruptura real amb el Sistema imperant que hem conegut fins ara, 
donat que la correlació de forces dintre del mateix moviment 
independentista en general està clarament escorat cap a 
posicionaments conservadors, que per altra banda és el corrent 
àmpliament dominant dins les estructures de l'interclassista 
Assemblea Nacional Catalana (ANC). Les opcions dins i fora 
d'aquesta, suposadament més socials, es veuen incapaces de 
combatre eficientment per invertir lo a curt o mig plaç (creiem 
que aquestes últimes tendiran a prioritzar el "poder votar" en 
detriment de posicionaments més socials). Aquest conjunt de 
persones i associacions vinculades a l'ANC, és qui realment 
empeny al govern de CIU i a la major part de l'oposició 
parlamentària cap a un intent de secessió. No és cap secret que 
per si sols, els partits parlamentaris no se l'haurien plantejat mai 
seriosament. 

També ens agradaria assenyalar, que la gran massa de persones 
que sembla donar suport a un vot pel Sí/Sí a la hipotètica 
consulta que s'ha de realitzar el N9, són independentistes 
d'última hora i en podríem dir "de costellada", doncs és una part 



de la societat que sempre ha restat apàtica davant les diferents 
problemàtiques socials, i que en la seva majoria, ni tan sols en 
un moment de notable efervescència social a causa de les 
retallades, ha fet absolutament res i ha estat espectador més o 
menys crític, però netament passiu. 

Aquest gran segment social en cap cas està disposat a un 
conflicte real que vagi més enllà del Twitter o del Facebook. Es 
a dir, que ni es planteja un canvi profund i radical del pacte 
social, i molt menys està disposat a trepitjar el carrer per 
defensar idees de radicalitat democràtica que puguin suposar li 
un esforç o un perill físic més enllà de poder se fer una "selfie" 
per poder dir a les sobretaules "jo hi vaig ser". Aquest ampli 
segment de gent, és el que, o li donen servit els passos que ha de 
fer en safata de plata des de les institucions o no mourà un dit 
per molts de cop de puny que es doni al pit quan diu el que 
pensa a la terrassa del bar. I amb aquests vímets, no farem pas 
coves els que hi estem implicats des de punts de vista 
anarquistes o de revolució social en un sentit ampli del 
concepte. Per tant, no preveiem un trencament amb l'Estat, ni 
una transformació radical del pacte social que estableix les 
normes de convivència, doncs per assolir tals fites, ens cal una 

massa social àmplia que no estigui guiada per una entitat 
interclassista i paternalista com és l'ANC, la qual no té ni un sol 
document públic que es plantegi res mínimament definible com 
a rupturista. 

És per això, que nosaltres creiem que per l'única cosa útil que 
pot acabar resultant aquest procés en cas de reeixir, és per 
protegir el fet cultural que ens és comú als habitants d'aquestes 
contrades i que tant s'ha vist atacat des de les institucions 
Estatals per intentar cohesionar millor als seus subjugats, i així 
minimitzar els possibles perills de desestabilització interna que 
es poden derivar de diferents identitats culturals dintre el 
territori que aquestes abasten. 

Des de l'anarquisme, no podem romandre un cop més aliens a 
aquest fet amb l'argument que d'aquest procés només en pot 
resultar la creació d'un nou estat, ja que la passivitat o indolència 
davant de la situació actual, pel que fa a les agressions culturals 
contra tot el que soni a català (cultura aquesta composta de la 
confluència amb moltes altres a les que també hem de donar 
suport com a anarquistes si en un futur es veuen igualment 



agredides) des de les institucions estatals, ens conduiria a ser en 
certa mesura còmplices de les mateixes. També hem d'assenyalar 
que massa sovint des del moviment llibertari s'ha posat l'accent 
als perills d'un possible procés independentista, però molt 
poques vegades s'ha donat suport a iniciatives que condemnin 
les accions del ministre de torn que clarament intenta anorrear 
aspectes culturals que ens són comuns i reconeguts com a propis 
per la majoria de catalans. I evidentment sabem que des de la 
immensa majoria de l'anarquisme no s'està a favor d'aquests 
atacs, com tampoc s'està a favor de les fronteres i es dona suport 
a la lliure associació de pobles o d'individus, però potser ens 
faríem entendre una mica més davant la massa social que 
defensa des de punts més rupturistes el fet independentista si a 
vegades ho féssim visible a través del nostre ampli ventall de 
reivindicacions. En últim cas, això només podria derivar en el 
creixement social de l'anarquisme o com a mínim en la 
radicalització de les reivindicacions dins del conflicte actual. 



Assemblea Llibertària de la Garrotxa. 
http://www.garrotxallibertaria.org/ 

Aportació al debat des de Mallorca 



Primer de tot, convé aclarir que en no residir a Catalunya 
partim d'una concepció creada des de la distància, és a dir, 
des de el desconeixement de la realitat diària als carrers de 
Catalunya. Tot i això consideram oportú fer una contribució 
a V altre procés: els debats i pràctiques enriquidores que 
poden sorgir d'aquesta circumstància lluny de l'espectacle 
mediàtic i electoral. 

Més enllà de la informació que rebem d'aquest procés, 
entenent aquest com tot el revol sociopolític que s'ha 
generat al voltant de la Consulta i no com el moviment 
constructiu d'un projecte revolucionari, entenem que hi ha 
qüestions subjacents molts més frondoses que el Dret a 
decidir o la potencialitat d'un referèndum com a eina de 
transformació. Consideram que no és curiós que les elits 
polítiques catalanes hagin decidit advocar tan fermament per 
la independència en un context en el que la recessió 
econòmica i conseqüent crisi política crea una inquietud 
social amb una major susceptibilitat cap a propostes 
populistes que prometen que les coses canviaran si votes. 
Històricament, l'Estat i el Capital s'han servit d'infinitat de 
mecanismes per procurar que la gran massa no se n'adonés 
del seu potencial creador i es relegués a obeir i subsistir. 
Actualment aquest paper adopta una forma més inofensiva a 
nivell formal però no manco perillosa si l'analitzem en 
profunditat: la participació i legitimitat de la democràcia 
estatista com a forma de totalitzar la política. 

Reconeixem o intuïm que aquest tira i afluixa entre la 



Generalitat i el Govern central no és més que la capa 
superficial de la ceba de l'alliberament nacional. Tenint en 
compte aquesta consideració, no seria adient obviar la 
influència sociològica que té aquesta disputa mediàtica a 
l'hora d'apuntar l'inflament de la bombolla nacionalista i del 
creixement de la tensió social i, en conseqüència, d'una 
major activitat de les organitzacions, independentistes o no. 
Més enllà dels enfrontaments dialèctics entre les diferents 
forces, la majoria ajupides baix el paraigües de la 
democràcia i les seves normes, considerem de vital 
importància analitzar el conflicte en el seu context i en els 
termes que s'està visibilitzant: independència, sobirania, 
referèndum, Dret a decidir... 

Sense poder entrar en aquesta anàlisi sí que les llibertàries 
de Mallorca estam bastant sorpreses per com s'han afegit 
moltes organitzacions revolucionàries a aquest procés, sent 
o no conscients de les poques millores que durà el resultat 
d'aquest. Especialment ens té captivades el (re)sorgiment de 
l'anarcoindependentisme, no tant per la plausibilitat teòrica 
o no (per debatre encara), sinó per la pràctica de les 
llibertàries d'afegir se també a aquest procés, quan pensam 
que precisament les llibertàries (i qualsevol persona que es 
fa dir revolucionària) hauríem de ser les qui qüestionàssim 
aquest procés i cerquéssim i poséssim en pràctica processos 
alternatius que construeixin la independència real i total dels 
Països Catalans i de la resta del món. 

Llibertàries de Mallorca 

Descontrolem el procés català 



Cal que el procés català canvi de subjecte. 
Transformar aquest subjecte històric burgès català en 
un de nou: l'hegemonia de la classe obrera i les capes 
populars de menestrals i persones no assalariades, 
com ara estudiants. D'aquesta manera la majoria 
social del Principat es situaria enfront la minoria 
governamental burgesa i el conjunt de la burgesia 
nacional catalana. Solament, a partir d'aquesta 
situació dirigent obrera i popular en el procés català 
també seria possible transformar l'alliberament 
nacional català en un procés socialista revolucionari 
d'emancipació proletària al Principat. Tot plegar 
hauria d'evolucionar en una contesa oberta rupturista 
amb el Govern de la Generalitat, els partits burgesos i 
la mateixa burgesia del Principat, que compta amb un 
estol polític i també policial en forma de minoria 
reaccionaria blanca enfrontada amb les aspiracions 
històriques proletàries, les quals van intentar gestar 
una tercera revolució entre 1931 i 1937, amb 
moments hegemònics transitoris, com ara en el juliol 
de 1936, fins que la burgesia va reconquerir el poder 
absolut a partir de maig del 37. Aquesta minoria 
burgesa i blanca catalana compta amb el suport 
militar de la NATO i polític de la Unió Europea i el 
conjunt imperialista occidental. 

En el laberint del procés nacional català s'albiren 
negres nuvolots que juguen a favor de la causa 
proletària de caire social revolucionari. Aquests 



canvis estratègics en l'horitzó català corresponen, al 
nostre entendre, a qüestions no previstes 1' 11 de 
setembre de 2011: Washington i el seu apèndix 
europeu a Brussel les, la Unió Europea, gira l'esquena 
a la interclassista ANC, que de cara al proper Onze de 
Setembre pateix problemes financers, i el procés 
català queda en mans de les orientacions de la nova 
guerra freda amb l'imperialisme rus, a causa de la 
guerra a Ucraïna. Així, l'imperialisme occidental 
retira el seu subtil suport estratègic de raons 
mercantils financeres al procés català controlat per 
l'ANC i recuperat políticament pel govern autonòmic 
d'Artur Mas, una situació imprevista fa uns mesos, en 
que el caire interclassista de la direcció del procés 
(consulta 9 N, Estat capitalista català) que s'albirava 
pateix els efectes col laterals de la guerra d'interessos 
interimperialistes a Ucraïna i dóna ales a la gent que 
defensem la necessita històrica d'aconseguir una 
declaració unilateral d'independència (D UI) de caire 
no controlat per la Generalitat ni el Parlament i sense 
interferències de col laboració de classes per part de 
l'ANC i dels partits burgesos catalans. Una declaració 
social revolucionària d'independència des de la base 
mobilitzada i en el territori en cada contrada i 
municipi, conformant se zones autònomes a defensar, 
d'àmbit territorial divers i d'espai de diferent abast 
geogràfic. Aquesta sortida nacional catalana 
descontrolada, autònoma i des de la base, no 
piramidal ni jerarquitzada, del procés d'alliberament 

català podria aconseguir, sempre que hi hagi una 
voluntat estratègica i tàctica bakuninista organitzada i 
compromesa fermament, iniciar la transformació 
social del Sud d'Europa des de Barcelona i el seu 
entorn, fins al Pirineu, enfront els poders, fins ara 
hegemònics, de Brussel les, París i Berlín. 

Cal recordar el fet que l'imperialisme occidental no té 
prou capacitat logística per mantenir gaires guerres al 
mateix temps, a diferència d'altres temps tot 
mantenint oberts molts fronts bèl lics a l'hora com ara 
el Califat a Síria, Iraq i Kurdistan l'agressió sionista 
a Gaza i la guerra interimperialista a Ucraïna, cos que 
ens dóna esperança fonamentada i un mic d'oxigen 
geoestratègic transitori en cas d'un procés social 
revolucionari en la independència catalana dins un 
marc de ruptura de l'Estat capitalista espanyol, feble 
baula del domini capitalista a la Mediterrània 
Occidental, en un context objectiu de república 
socialista autogestionada i autogestionària catalana, 

encara que solament pugui ser un referent 
revolucionari del proletariat i els seus aliats oprimits 
durant unes setmanes de glòria llibertària, però 
sempre que una situació d'aquesta mena agafi per 
sorpresa el Pentàgon i la NATO. A partir d'una 
situació revolucionària emancipatòria d'aquest tipus 
al Principat i geogràficament territoris d'influència el 
principal objectiu seria aplegar a l'entorn de 
Barcelona un moviment social de transformació 
global a nivell de la Mediterrània vers un marc encara 
més internacional. 

En aquest sentit, a l'entorn de l'Onze de Setembre 
enguany caldria desbocar les convocatòries 
interclassistes i burgeses de l'ANC i Òmnium 
Cultural i així intentar desbordar els límits polítics tot 
transformant les concentracions que han convocat, al 
migdia, a les places de pobles i ciutats. 

Encara que sigui quasi impossible, considerem que la 

posició coherent aquest Onze de Setembre passa per 
una lògica autònoma de zones alliberades de l'Estat 
amb iniciativa pròpia de masses revoltades, encara 
que hi hagi contradiccions, vers la declaració 
unilateral d'independència des les places i en alguns 
casos des dels balcons de les cases de la vila i de 
districte en les grans ciutats, hissant estelades, al 
migdia, al marge dels límits burgesos de la ve baixa 
humana de la tarda al centre de Barcelona, tot plegat 
en l'estratègia del poder de carrer i control de 
carretera, també als pobles de pagès, amb uns fets 
consumats d'alliberament i ruptura, sempre amb la 
idea d'aconseguir que l'emancipació nacional al 
mateix temps sigui la de la classe explotada i 
oprimida. 

Conscients que el Govern de la Generalitat no 
convocarà cap consulta el 9 N, ja que serà vetada per 
l'Estat, s'hauria de conscienciar les masses explotades 
i oprimides en el concepte de necessitat històrica 
objectiva de que la independència no es conquereix 
des de la feblesa de l'esclavatge submís davant 
l'Estat, demanant permís al Govern espanyol o al 
Tribunal Constitucional, però, en canvi, solament 
l'acció decidida en forma d'iniciativa pròpia de 
masses portarà a la independència nacional, per això 
es fa necessària una vaga general política de 
recolzament, que el Principat quedi paralitzat mentre 
s' estableixen els controls a les vies que porten al 
territori peninsular que quedi dins el Regne 
d'Espanya, vers la reestructura generalitzada dels 

territoris alliberats, gràcies a la constitució de juntes 
d'alliberament nacional i control polític del territori, 
unes juntes o comitès d'acció revolucionària i salut 
pública que substitueixen les estructures de l'Estat a 
tots els nivells, com ara ajuntaments, consells 
comarcals, diputacions i la mateixa Generalitat i el 
seu parlament burgès, així com també l'ordre públic, 
del poble, pel poble i amb el poble treballador, 
gestionat per una milícia voluntària nacional 
proletària i les seves necessàries patrulles de control 
en una nova situació (fronteres, aeroports, ports de 
mar, instal lacions estratègiques i vitals junt al llocs 
de comandament). 

Tot això, posant l'accent en el fet objectiu en que 
Brussel les no deixarà al govern Rajoy que faci cap 
tipus d'intervenció militar que pugui desencadenar 
una contesa bèl lica entre Catalunya i l'Estat. En 
canvi, cal senyalar la possibilitat que la guerra al 
Principat sigui civil i provocada per la reacció blanca 
burgesa i els seus aliats. En aquest horitzó cal que les 
minories actives revolucionàries a nivell mundial 
participin en una hipotètica contesa civil entre la 
classe obrera i les capes populars i la reacció blanca 
burgesa al Principat. 

La Gatinada Negra 

Volem decidir ho tot! 

El dret a decidir és bàsic i fonamental. Tant si 
parlem del dret individual sobre el propi cos, com de 
processos col lectius. Com a poble treballador, com a 
classe, no podem reduir la decisió a un canvi de 
règim. I volem decidir ho tot. I pensem que hem 
d'apostar per un canvi de sistema econòmic, polític i 
relacional a múltiples nivells. 

En el cas de Catalunya, sens dubte hi ha un conflicte 
cultural alimentat interessadament des dels poders, 
on es barregen interessos de tota mena. Però ni 
aquest ni l'historicisme nostàlgic han de servir per 
justificar processos d'independència, sinó la simple i 
concreta capacitat/necessitat de decidir les relacions. 
Amb qui, i com vull estar. A aquestes alçades, si 
estiguéssim parlant de relacions personals no 
caldrien tantes justificacions per defensar un punt 
tant simple com el dret d'ajuntar se o separar se, o 
modificar la relació entre parts, sense més traumes, 
com es poden donar en Confederacions on 
s'estableixen pactes i acords. Però aquests tipus 
d'eleccions sempre es fan millor si no n'hi ha 
dependències econòmiques, xantatges, etc. I els 
processos col lectius no estan exents d'aquestes 
qüestions... 

Però el cas és que, davant d'aquest escenari donat, i 
si realment es concretés un procés real 
d'independència, moltxs acabem reduint el debat a 



dos opcions, incompletes o simplement resumides 
en: 

a) fer seguidisme tàctic al procés interclassista que 
s'ha engegat, sent conscients de les limitacions, 
incoherències i el marc que ens volen entregar, com 
una mena de versió catalana de la transició espanyola 
dels 70, justificant que res es bellugui fora dels seus 
interessos (podem passar del "si no transigiu vindrà 
un cop d'estat" al "si no transigiu vindrà 'Madrid'"). 
Les elits d'un futur estat català s'encarregaran de 
deixar ho tot lligat i ben lligat. Però, com dèiem, hi 
ha també l'aposta de forçar aquest canvi de règim 
que, sumat a la crisi, faci que s'obrin escenaris 
nous on les forces socials s'hagin de re situar i 
aprofitar per, com a societat, fer un salt a una millor 
situació que ens apropi a un canvi de sistema que 
beneficiï al poble i no a aquestes elits. 

b) no fer seguidisme de cap tipus, ja que el procés ve 
gestionat per part de les elits, i totes les entitats i 
persones que han arrossegat pel seu benefici. I aquest 
camí està i serà ben marcat contra la nostra classe. 
Entenent que un canvi de règim no vindrà 
acompanyat d'un canvi de les relacions i forces 
socials, més aviat al contrari, suposarà un 
enfortiment de les classes dominants, d'una nova 
burgesia catalana, que moltxs es veuran forçades a 
defensar pel bé del nou Estat ("ara toca fer país"). 

Llavors, la nostra aposta com a classe, com a poble 
treballador passa per enfortir les nostres 
organitzacions i fer front al sistema, sense atendre a 
canvis de règim que no modifiquen en absolut allò 
essencial: les relacions econòmiques i socials. 

Des del Procés Embat tenim clar que, les dues 
opcions, per si soles, tenen poc recorregut si no 

vénen acompanyades d'un enfortiment de les nostres 
forces socials, les forces de les classes populars. I 
això passa per la necessitat fonamental i bàsica de 
crear un poble fort que marqui l'agenda política, i 
social, que faci que qualsevol canvi, per petit que 
sigui, estigui marcat pel benefici a la nostra classe. És 
a dir, cal avançar per un canvi de relacions de les 



forces socials que aconsegueixi fer trontollar 
qualsevol règim i ens acosti cada cop més al 
socialisme llibertari. 

Procés Embat Juliol 2014 

http://procesembat.wordpress.com/ 

Sols amb el poble avançarem 



Escoltar, aprendre, acompanyar, dialogar, respectar i ajudar 
a la societat a ser millor, a aconseguir cotes més altes de 
llibertat i d'aprofundiment democràtic (que òbviament poc té 
a veure amb la teòrica democràcia de la que «gaudim» ara) 
és probablement la tasca més lògica i honesta que tenim les 
persones llibertàries. Per poder dur a terme aquestes tasques 
hem de conèixer i treballar amb qui ens envolta, hem de ser 
capaços d'entendre les seves preocupacions, les seves 
emocions i els seus sentiments. No podem aïllar nos en els 
nostres espais de socialització i dir que les nostres veïnes no 
saben el que fan o pensen, que estan manipulades o, en el 
millor dels casos, són ingènues. Si només ens fixem en els 
nostres entorns, habitualment hiper polititzats, no entendrem 
per què aquelles persones amb les que ens trobem en 
botigues i bars veuen les coses de la manera que les veuen. 
Entendre no vol dir compartir, però cal que entenguem per 
poder trobar solucions i poder explicar les. 

Es el paper de les anarquistes i moviments antiautoritaris 
esdevenir avantguarda dels avenços socials? Cal que 
tinguem un rol de "monarca absolutista" treballant per al 
poble però sense el poble? Ens podem permetre el luxe 
d'obviar les demandes de les persones que viuen en els 
mateixos indrets que nosaltres, de les nostres conciutadanes? 
Nosaltres pensem que no, que molts cops ens erigim en 
pseudo representants d'unes persones i d'unes classes a les 
que volem portar a un lloc sense comunicar nos amb elles, 
sense compartir possibilitats i conversar al voltant de què cal 
fer i com cal fer ho per canviar les coses. 



Tenim alternatives als discursos dominants, podem dotar 
nos de raons. Però aquestes raons no només les traurem dels 
llibres, que són eines imprescindibles, caldran moltes més 
coses, però un bon inici pot ser una escolta activa de totes 
aquestes veïnes que ens envolten i abandonar certs purismes 
i etiquetes que menyspreen a tot allò que no és "com 
nosaltres". 

Això no ha d'implicar renunciar a res, ni assumir com a 
propis plantejaments i valors que ens són aliens, però cal 
permeabilitat, cal entendre els perquès, les raons que porten 
a unes persones o a uns pobles a pensar d'una manera 
concreta. Es en aquest punt on trobarem la manera de raonar 
amb les nostres iguals per construir millors llocs al món, i, 
en la mesura del possible millors persones. 
De la mateixa manera que com a persones evolucionem i 
intentem ser millors, més solidaris, més propers a les nostres 
companyes, cal que com a espais antiautoritaris 
evolucionem, abandonant dogmatismes d'altres èpoques, 
apropant nos als nostres pobles i intentem entendre què 
pensen, què volen, què desitgen. Estem convençuts que, 
com una amiga en perdona una altra, les nostres veïnes 
sabran perdonar la nostra prepotència i supèrbia passada. 

Sols el poble, salva el poble 

Capità Haddock 

No ens Dodran callar 



